钦定古今图书集成/历象汇编/乾象典/第089卷 > 《对雪》二首〈原注时欲之东〉 李商隐
## 钦定古今图书集成/历象汇编/乾象典/第089卷 > 《对雪》二首〈原注时欲之东〉 李商隐

寒气先侵玉女扉，清光旋透省郎闱。梅花大庾岭头
发，柳絮章台街里飞。欲舞定随曹植马，有情应湿谢
庄衣。龙山万里无多远，留待行人二月归。

二

旋扑珠廉过粉墙，轻于柳絮重于霜。已随江令夸琼
树，又入卢家妒玉堂。侵夜可能争桂魄，忍寒应欲试
梅妆。关河冻合东西路，肠断斑骓送陆郎。